pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลความคืบหน้าการพัฒนาสภาองค์กรชุมชนตำบล
วันศุกร์ที่ 10 กรกฎาคม 2563
ผลความคืบหน้าการพัฒนาสภาองค์กรชุมชนตําบล
สรุปการตอบกระทู้ถามในการประชุมวุฒิสภา  วันจันทร์ที่ ๓ กุมภาพันธ์ ๒๕๖๓
เรื่อง  ผลความคืบหน้าการพัฒนาสภาองค์กรชุมชนตําบล
ผู้ตั้งกระทู้ถาม นายอนุศักดิ์ คงมาลัย สมาชิกวุฒิสภา
ถาม นายกรัฐมนตรี
ผู้ตอบ รัฐมนตรีว่าการกระทรวงการพัฒนาสังคมและความมั่นคงของมนุษย์
ผู้ถาม : นายอนุศักดิ์ คงมาลัย สมาชิกวุฒิสภา ถามกระทู้โดยสรุปดังนี้
ด้วยสภาองค์กรชุมชนตําบลจัดตั้งขึ้นเพื่อส่งเสริมและสนับสนุนให้สมาชิกในตําบลได้เข้ามามีส่วนร่วมพัฒนาประเทศ โดยมีเวทีประชุมเพื่อนําปัญหาหรือแนวทางการพัฒนาตําบลมาปรึกษาหารือ เสนอความคิดเห็น ร่วมหาทางแก้ไขหรือแนวทางการจัดลําดับการพัฒนาท้องถิ่น เช่น ปัญหาสาธารณสุข ปัญหาปากท้อง ปัญหาพืชผลราคาตกต่ํา ปัญหาที่ดินและที่อยู่อาศัย ปัญหาสิ่งแวดล้อม เป็นต้น และปัจจุบันความคืบหน้าของการดําเนินการสภาองค์กรชุมชนตําบลยังคงมีทัศนคติและความเข้าใจที่แตกต่างกัน ทั้งจากภาคราชการ ภาคท้องถิ่นและภาคประชาชน ในการสร้างความเข้มแข็งฐานรากของสังคมในระดับตําบล จึงขอเรียนถามว่าปัจจุบันการพัฒนาสภาองค์กรชุมชนตําบลทั่วประเทศมีความคืบหน้าการดําเนินการไป มากน้อยเพียงใด และมีหน่วยงานใดที่ร่วมสนับสนุนหรือนําแนวทางการพัฒนาสภาองค์กรชุมชนตําบลไปใช้ประโยชน์บ้าง ตลอดจนในอนาคตภาครัฐจะมีนโยบายหรือแนวทางในการสนับสนุนให้การดําเนินการ สภาองค์กรชุมชนตําบลพัฒนาไปได้เต็มประสิทธิภาพมากกว่าที่เป็นอยู่หรือไม่ อย่างไร
ผู้ตอบ : รัฐมนตรีว่าการกระทรวงการพัฒนาสังคมและความมั่นคงของมนุษย์ ตอบชี้แจงกระทู้โดยสรุปดังนี้
สถาบันพัฒนาองค์กรชุมชน (พอช.) องค์กรนี้เป็นฐานรากของประชาธิปไตยในระดับหมู่บ้านหรือตําบล สมาชิกสามารถใช้สิทธิบริหารงานหรือเสนอปัญหาที่เกิดในชุมชน ผ่านสภาองค์กรชุมชนตําบลได้แต่ที่ผ่านมาได้รับการจัดสรรงบประมาณลดลงมาอย่างต่อเนื่องทุกปี โดยสํานักงบประมาณแจ้งสาเหตุว่าได้มีการจัดตั้งสภาองค์กรชุมชนตําบลเกือบครบแล้ว แต่สิ่งที่สภาองค์กรชุมชนตําบลต้องการ คือการพัฒนาความรู้ทักษะใหม่ ๆ อย่างต่อเนื่อง ซึ่งจําเป็นต้องใช้งบประมาณดําเนินการ งบประมาณจึงไม่เพียงพอ และเหตุที่การจัดตั้งสภาองค์กรชุมชนตําบลไม่ครบเนื่องจากว่าบางเขตไม่ใช่ตําบล แต่เป็นเขตเทศบาลจึงเป็นการติดขัดปัญหาข้อกฎหมาย และมีการประเมินประสิทธิภาพการบริหารจัดการตนเองของสภาองค์กรชุมชนตําบลโดยมหาวิทยาลัยแบ่งออกเป็นกลุ่ม A B C ซึ่งกระทรวงการพัฒนาสังคมและความมั่นคงของมนุษย์จะได้ดําเนินการให้ดีที่สุดภายใต้ข้อจํากัดทางด้านงบประมาณและได้ร่วมมือกับกระทรวงทรัพยากรธรรมชาติและสิ่งแวดล้อม เพื่อดูแลทางด้านสิ่งแวดล้อม และดําเนินการร่วมกับกรมอนามัย และ
กรมสุขภาพจิต เพื่อดูแลด้านสาธารณสุข
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-สธ.ให้โรงพยาบาลทุกแห่งตรวจแอลกอฮอล์ในเลือดผู้ขับขี่เมาแล้วขับต่อเนื่อง
วันอาทิตย์ที่ 6 มกราคม 2562
สธ.ให้โรงพยาบาลทุกแห่งตรวจแอลกอฮอล์ในเลือดผู้ขับขี่เมาแล้วขับต่อเนื่อง
กระทรวงสาธารณสุข สนับสนุนให้โรงพยาบาลทุกแห่งตรวจวัดระดับแอลกอฮอล์ในเลือดผู้ขับขี่เมาแล้วขับอย่างต่อเนื่องและการบังคับใช้กฎหมายอย่างเคร่งครัด ตลอด 7 วันช่วงเทศกาลปีใหม่ 2562 กลุ่มเด็กอายุ
ต่ํากว่า 20 ปี ตรวจพบปริมาณแอลกอฮอล์ในเลือดเกินกว่าที่กฎหมายกําหน
กระทรวงสาธารณสุข สนับสนุนให้โรงพยาบาลทุกแห่งตรวจวัดระดับแอลกอฮอล์ในเลือดผู้ขับขี่เมาแล้วขับอย่างต่อเนื่องและการบังคับใช้กฎหมายอย่างเคร่งครัด ตลอด 7 วันช่วงเทศกาลปีใหม่ 2562 กลุ่มเด็กอายุ
ต่ํากว่า20ปี ตรวจพบปริมาณแอลกอฮอล์ในเลือดเกินกว่าที่กฎหมายกําหนดคิดเป็นร้อยละ 37.84
นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ให้สัมภาษณ์ว่า จากการวิเคราะห์ข้อมูลการบาดเจ็บและเสียชีวิตจากการจราจร ช่วง 7 วัน เทศกาลปีใหม่ 2562 ของกรมควบคุมโรค พบว่าสาเหตุหลักของการเกิดอุบัติเหตุยังคงเป็นการดื่มแล้วขับคิดเป็นร้อยละ40.39 รองลงมาคือขับรถเร็วเกินกําหนดร้อยละ 23.30 ตัดหน้ากระชั้นชิดคิดเป็นร้อยละ 14.85 เมื่อเทียบกับปีใหม่2561พบว่าจํานวนอุบัติเหตุที่เกิดจากเมาแล้วขับลดลงร้อยละ 8.69 โดยในช่วงเฉลิมฉลอง 3 วัน คือ วันที่ 30 ธันวาคม 61-1 มกราคม 2562 พบว่าจํานวนอุบัติเหตุที่มีสาเหตุจากผู้ขับขี่ดื่มแล้วขับลดลงเป็นจํานวนมาก ในวัน countdown 31 ธันวาคม ลดลงร้อยละ 22.85 นอกจากนี้ยังพบว่าในวันดังกล่าวมีผู้ขับขี่ที่ดื่มแล้วบาดเจ็บและเสียชีวิตลดลง ร้อยละ 8.47 ซึ่งอาจเป็นผลมาจากการบังคับใช้กฎหมายที่เข้มข้น ทั้งการตั้งด่านตรวจสกัดผู้ดื่มแล้วขับ มาตรการตรวจปริมาณแอลกอฮอล์ในเลือด
ผู้ขับขี่เมื่อเกิดอุบัติเหตุ คดีส่งฟ้องศาลคุมประพฤติเพิ่มขึ้นมาก
นายแพทย์ประพนธ์กล่าวต่อว่า กระทรวงสาธารณสุข มีนโยบายให้โรงพยาบาลทุกแห่งสนับสนุนการทํางานของเจ้าหน้าที่ตํารวจและการบังคับใช้กฎหมายอย่างเคร่งครัด ในการตรวจปริมาณแอลกอฮอล์ในเลือดผู้ขับขี่ที่เกิดอุบัติเหตุทางถนนและทําให้เกิดการบาดเจ็บหรือเสียชีวิต กรณีผู้ขับขี่ไม่สามารถตรวจวัดปริมาณแอลกอฮอล์ด้วยวิธีเป่าทางลมหายใจได้ ซึ่งได้รับงบสนับสนุนจากกองทุนเพื่อความปลอดภัยในการใช้รถใช้ถนน กรมการขนส่งทางบกให้ดําเนินการตลอดปี สําหรับในช่วงปีใหม่ตั้งแต่วันที่27ธันวาคม 2561– 2 มกราคม 2562 มีผู้ขับขี่ถูกส่งไปเจาะเลือด1,582ราย ทราบผล 469 ราย พบแอลกอฮอล์ในเลือด 269 ราย คิดเป็นร้อยละ 57.35ในกลุ่มอายุมากกว่า 20 ปี พบแอลกอฮอล์ในเลือดร้อยละ 61.73 ในจํานวนนี้มีปริมาณเกินกว่าที่กฎหมายกําหนด 186 ราย คิดเป็นร้อยละ 51.96 และในกลุ่มเด็กอายุต่ํากว่า20ปี ส่งตรวจ 312 ราย ทราบผล 111 ราย พบปริมาณแอลกอฮอล์ในเลือดเกินกว่าที่กฎหมายกําหนด 42 ราย คิดเป็นร้อยละ 37.84
นอกจากนี้ ได้ออกตรวจเตือนบังคับใช้กฎหมายตามพระราชบัญญัติควบคุมเครื่องดื่มแอลกอฮอล์พ.ศ.2551 และประกาศสํานักนายกรัฐมนตรี เรื่อง กําหนดสถานที่หรือบริเวณห้ามบริโภคเครื่องดื่มแอลกอฮอล์บนทาง พ.ศ.2555ของกรมควบคุมโรค โดยสุ่มตรวจสถานประกอบการ/ร้านค้าทั้งสิ้น 1,411 แห่ง พบการกระทําผิด425 คดี มากที่สุดได้แก่ การขายในช่วงเวลาห้ามขายร้อยละ 39.29 รองลงมาคือ การโฆษณาส่งเสริมการตลาดร้อยละ 37.18 การขายด้วยวิธีห้ามขาย (ลด แลก แจก แถม) และการขายเครื่องดื่มแอลกอฮอล์ในสถานที่ห้ามขายร้อยละ 8.24 ได้ดําเนินการตามกฎหมายทุกราย หากประชาชนพบการกระทําผิด เช่น ขายริมทาง ขายให้เด็กอายุต่ํากว่า 20 ปี หรือผู้ที่มีอาการมึนเมา ขายในเวลาห้ามขาย ขอให้แจ้งเจ้าหน้าที่ตํารวจทันที
****************************** 6 มกราคม 2562
รัฐบาลไทย-ข่าวทำเนียบรัฐบาล-สธ. เพิ่มโรงพยาบาลอาหารปลอดภัยครอบคลุมโรงพยาบาลชุมชนทุกแห่ง
วันพฤหัสบดีที่ 25 มกราคม 2561
สธ. เพิ่มโรงพยาบาลอาหารปลอดภัยครอบคลุมโรงพยาบาลชุมชนทุกแห่ง
กระทรวงสาธารณสุข สร้างความปลอดภัยอาหารในโรงพยาบาล ครอบคลุมโรงพยาบาลชุมชนทุกแห่งภายในปี 2561 ลดการป่วย ลดรายจ่ายจากโรคที่มาจากการปนเปื้อนในอาหาร สร้างรายได้ให้เกษตรกรในพื้นที่ เพิ่มนวัตกรรมทางการเกษตร
วันนี้ (25 มกราคม 2561) ที่โรงแรมมิราเคิล แกรนด์ คอนเวนชั่น กทม. ศาสตราจารย์คลินิกพิเศษ นายแพทย์เสรี ตู้จินดา ประธานคณะที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ รองปลัดกระทรวงสาธารณสุข มอบนโยบายและแนวทางการดําเนินงานโครงการโรงพยาบาลอาหารปลอดภัยของกระทรวงสาธารณสุขแก่โรงพยาบาลชุมชน 780 แห่งทั่วประเทศ
ศาสตราจารย์คลินิกพิเศษ นายแพทย์เสรี กล่าวว่า รัฐมนตรีว่าการกระทรวงสาธารณสุข มีนโยบายให้โรงพยาบาลของกระทรวงสาธารณสุขทุกแห่งเป็นโรงพยาบาลอาหารปลอดภัย ผู้ป่วยและญาติได้รับประทานอาหารที่สะอาด ผักผลไม้ที่ปลอดภัยจากสารเคมี โดยมีการควบคุม ตรวจสอบ คุณภาพความปลอดภัยของอาหารทุกกระบวนการตามเกณฑ์ที่กําหนด ตั้งแต่การผลิต วัตถุดิบ การขนส่ง การปรุง รวมทั้งให้จัดพื้นที่จําหน่ายผักแลผลไม้ปลอดสารพิษที่ได้มาตรฐานและสินค้าเกษตรแปรรูปที่ปลอดภัยในโรงพยาบาล เพื่อให้ลดการป่วยและรายจ่ายด้านสุขภาพจากโรคที่มีผลจากสารปนเปื้อนในอาหาร และสนับสนุนเกษตรกรด้านเศรษฐกิจซึ่งเป็นรากฐานสําคัญของสังคมไทย ในปีงบประมาณ 2560 ดําเนินการแล้วในโรงพยาบาลศูนย์/โรงพยาบาลทั่วไปทุกแห่ง รวม 116 โรงพยาบาลในปี 2561 จะขยายไปสู่โรงพยาบาลชุมชนทั่วประเทศให้ครบทั้ง 780 แห่ง และโรงพยาบาลสังกัดกรมการแพทย์ พร้อมนําผลการดําเนินงานของ รพศ./รพท. มาใช้ในการปรับปรุงพัฒนาโครงการโรงพยาบาลอาหารปลอดภัยให้มีมาตรฐานเพิ่มขึ้นอีกด้วย
ด้านนายแพทย์โอภาส การย์กวินพงศ์ รองปลัดกระทรวงสาธารณสุข กล่าวว่า การดําเนินงานโรงพยาบาลอาหารปลอดภัยในโรงพยาบาลชุมชน ใช้ 3 กลยุทธ์ คือ 1.การสื่อสารนโยบาย สร้างความเข้าใจ สร้างการมีส่วนร่วมระหว่างเจ้าหน้าที่กับประชาชน 2.สร้างสิ่งแวดล้อมที่เอื้อต่อการจัดซื้อจัดจ้าง เช่น ให้โรงพยาบาลจัดเมนูรายการอาหารที่ใช้วัตถุดิบในพื้นที่ เพิ่มรายได้เกษตรกร การจัดเมนูรายการอาหารและวัตถุดิบล่วงหน้าอย่างน้อย 2 เดือน และ3.การควบคุมมาตรฐาน โดยการตรวจสอบคุณภาพอย่างต่อเนื่อง
ทั้งนี้ ผลการดําเนินงานในโรงพยาบาลต้นแบบ 5 โรงพยาบาล ได้แก่ รพ.นครปฐม รพ.อํานาจเจริญ รพ.แพร่ รพ.ตรัง รพ.เชียงรายประชานุเคราะห์ พบว่าผู้ป่วยโรคอุจจาระร่วงและโรคอาหารเป็นพิษในพื้นที่ลดลง เช่นเขตสุขภาพที่ 5 สามารถลดอัตราการเกิดโรคอุจจาระร่วงจาก1,822เหลือเพียง1,291ต่อแสนประชากร โรคอาหารเป็นพิษจาก 125.65 เหลือ96.17ต่อแสนประชากรทําให้ประชาชนลดรายจ่ายจากโรคที่เกิดจากสารเคมีปนเปื้อนในอาหาร รวมทั้งเกิดนวัตกรรมเมนูอาหารสุขภาพมากมาย ลดหวานมันเค็ม เช่นที่โรงพยาบาลพระพุทธบาท จังหวัดสระบุรี ใช้ใบหญ้าหวานทดแทนน้ําตาล ซึ่งให้สรรพคุณความหวานกว่าน้ําตาล 10 – 15 เท่า เหมาะสําหรับผู้ที่เป็นโรคเบาหวาน โรคความดันโลหิตสูง โรคอ้วนและโรคหัวใจ
รัฐบาลไทย-ข่าวทำเนียบรัฐบาล-นายกฯ มุ่งลดขัดแย้ง มั่นใจการพูดคุยช่วยให้ “หันหน้าเข้าหากัน”
วันศุกร์ที่ 21 สิงหาคม 2563
นายกฯ มุ่งลดขัดแย้ง มั่นใจการพูดคุยช่วยให้ “หันหน้าเข้าหากัน”
--
#ไทยคู่ฟ้า นายอนุชา บูรพชัยศรี โฆษกประจําสํานักนายกรัฐมนตรี ระบุสถานการณ์การเมืองขณะนี้ทุกอย่างดําเนินการไปได้ด้วยดี โดยการแก้ไขรัฐธรรมอยู่ระหว่างการหารือกันในรัฐสภา ซึ่งคณะกรรมาธิการที่รับผิดชอบ จะรายงานผลสรุปของการพิจารณาโดยเร็ว เชื่อว่าจะเป็นประโยชน์มากที่สุด เพราะกรรมาธิการก็เป็นผู้แทนของประชาชน ในส่วนของนายกรัฐมนตรีนั้นตั้งใจที่จะลดความขัดแย้งให้มากที่สุด ทุกอย่างจะผ่านกลไกการพูดคุย ทั้งในสภาและนอกสภา ซึ่งจะทําให้สังคม “หันหน้าเข้าหากัน” แทนที่จะ “เผชิญหน้ากัน”
นอกจากนี้ โฆษกประจําสํานักนายกรัฐมนตรียังกล่าวด้วยว่า นายกรัฐมนตรีมีกําหนดการเข้าร่วมประชุมผู้นํากรอบความร่วมมือแม่โขง-ล้านช้าง ครั้งที่ 3 ผ่านระบบการประชุมทางไกลจากทําเนียบรัฐบาลในวันจันทร์ที่ 24 ส.ค.63 และจะเดินทางไปตรวจราชการที่ จ.ระยอง และจ.จันทบุรี พร้อมกับประชุม ครม.สัญจร ที่ระยอง ในวันที่ 24-25 ส.ค.นี้
อ่านเพิ่มเติม คลิก https://www.thaigov.go.th/news/contents/details/34394
รัฐบาลไทย-ข่าวทำเนียบรัฐบาล-วันคล้ายวันสถาปนา สอศ.
วันพุธที่ 21 สิงหาคม 2562
วันคล้ายวันสถาปนา สอศ.
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิดงาน "วันคล้ายวันสถาปนาสํานักงานคณะกรรมการการอาชีวศึกษา ครบรอบ 78 ปี 19 สิงหาคม 2562" ณ สํานักงานคณะกรรมการการอาชีวศึกษา
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิดงาน "วันคล้ายวันสถาปนาสํานักงานคณะกรรมการการอาชีวศึกษา ครบรอบ 78 ปี 19 สิงหาคม 2562" ณ สํานักงานคณะกรรมการการอาชีวศึกษา เมื่อเร็ว ๆ นี้ โดยมีนายบุญรักษ์ ยอดเพชร เลขาธิการคณะกรรมการการอาชีวศึกษา พร้อมด้วยผู้บริหาร ข้าราชการ ครู บุคลากรทางการศึกษา และนักเรียน นักศึกษา เข้าร่วมงาน
นายบุญรักษ์ ยอดเพชร เลขาธิการ กอศ. กล่าวว่า สํานักงานคณะกรรมการการอาชีวศึกษา (สอศ.) เดิม คือ กรมอาชีวศึกษา จัดตั้งขึ้นเมื่อวันที่ 19 สิงหาคม 2484 ตามพระราชบัญญัติปรับปรุงกระทรวง ทบวง กรม พุทธศักราช 2484 เพื่อจัดการเรียนการสอนด้านส่งเสริมการศึกษาวิชาชีพ "โรงเรียนการช่างสตรี" และ "โรงเรียนการช่างชาย" จนกระทั่งวันที่ 7 กรกฎาคม 2546 ได้ปรับเปลี่ยนเป็น "สํานักงานคณะกรรมการการอาชีวศึกษา" จัดการเรียนการสอนด้านวิชาชีพหลัก 9 ประเภท ในรูปแบบปกติ ทวิภาคี และระยะสั้น
และในปี 2555 ได้ประกาศกฎกระทรวงศึกษาธิการจัดตั้งสถาบันการอาชีวศึกษา 19 แห่ง และสถาบันการอาชีวศึกษาเกษตร จํานวน 4 แห่ง เพื่อรองรับการจัดการศึกษาในระดับปริญญาตรีสายเทคโนโลยีหรือสายปฏิบัติการ รวมทั้งเมื่อวันที่ 12 กุมภาพันธ์ 2559 ได้รับโอนอํานาจหน้าที่ของ สอศ.เอกชน มาไว้ด้วย ซึ่งปัจจุบันมีสถานศึกษาอาชีวศึกษาทั้งภาครัฐและเอกชนในการดูแลของ สอศ. รวม 904 แห่ง โดยได้ร่วมกันพัฒนากําลังคนอาชีวศึกษา ให้มีปริมาณคุณภาพเพียงพอต่อความต้องการของภาคเศรษฐกิจ ที่ขับเคลื่อนด้วยนวัตกรรมสมัยใหม่ต่อไป
คุณหญิงกัลยา โสภณพนิช รมช.ศึกษาธิการ กล่าวแสดงความยินดีที่ สอศ. ดําเนินงานจนอาชีวะมีความเจริญก้าวหน้า และ ได้รับความร่วมมือจากทั้งในและต่างประเทศ เพราะมีความสมบูรณ์เทียบเท่านานาประเทศ จนมีคํากล่าวที่ว่า “อาชีวะสร้างคน สร้างชาติ”
โดยส่วนตัว เห็นว่าอาชีวะควรจะเป็น “อาชีวะแก้จน สร้างคน สร้างชาติ” เพราะจากการลงพื้นที่เห็นได้ว่าการจัดการศึกษาของอาชีวะทําให้ผู้เรียนมีอาชีพ มีรายได้ สามารถสร้างคนนําพาประเทศชาติให้ไปรอด จึงควรส่งเสริมการจัดการศึกษาด้านอาชีพอย่างหลากหลายครอบคลุมทุกด้าน โดยเฉพาะด้านการเกษตร ที่จะทําให้เกษตรกรซึ่งเป็นคนส่วนใหญ่ของประเทศ มีความเป็นอยู่ที่ดีขึ้น โดยนําวิทยาศาสตร์ เทคโนโลยี และนวัตกรรม มาประยุกต์ใช้กับการเรียนการสอนที่มีอยู่ หรือต่อยอดเพื่อให้ดียิ่งขึ้น เพื่อเตรียมคนไทยสู่ศตวรรษที่ 21 ซึ่งเป็นนโยบายเร่งด่วนของรัฐบาล
ณรีรัตน์ บุญหลัง: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมนิทรรศการการดำเนินงาน ของมหาวิทยาลัยราชภัฏนครสวรรค์ ก่อนเป็นประธานการประชุมคณะรัฐมนตรีอย่างเป็นทางการนอกสถานที่
วันอังคารที่ 12 มิถุนายน 2561
นายกรัฐมนตรีเยี่ยมชมนิทรรศการการดําเนินงาน ของมหาวิทยาลัยราชภัฏนครสวรรค์ ก่อนเป็นประธานการประชุมคณะรัฐมนตรีอย่างเป็นทางการนอกสถานที่
นายกรัฐมนตรีเยี่ยมชมนิทรรศการ การดําเนินงานของมหาวิทยาลัยราชภัฏนครสวรรค์ แนะให้พัฒนาต่อยอดองค์ความรู้ งานวิจัยต่าง ๆ เพื่อพัฒนาคุณภาพ เพิ่มมูลค่าสินค้า กระจายรายได้สู่ประชาชน
วันนี้ (12 มิ.ย. 61) เวลา 08.30 น. ณ อาคารเฉลิมพระเกียรติฯ มหาวิทยาลัยราชภัฏนครสวรรค์ จังหวัดนครสวรรค์ก่อนการประชุมคณะรัฐมนตรีอย่างเป็นทางการนอกสถานที่ ครั้งที่ 4/2561 พลเอก ประยุทธ์ จันทร์โอชา นายกรัฐมนตรี เยี่ยมชมนิทรรศการการดําเนินงานของมหาวิทยาลัยราชภัฏนครสวรรค์ โดยมีผู้ช่วยศาสตราจารย์ ดร.บัญญัติ ชํานาญกิจ อธิการบดีมหาวิทยาลัยราชภัฏนครสวรรค์ พร้อมด้วยคณะอาจารย์ เจ้าหน้าที่ และนักศึกษา ให้การต้อนรับ
นิทรรศการดังกล่าวประกอบด้วย 1) ผลงานกิจกรรมสิ่งทอสร้างสรรค์ด้วยสีย้อมธรรมชาติ จากสมุนไพรและเครื่องทอลายอย่างง่าย ซึ่งเป็นผลงานวิจัยและพัฒนาของมหาวิทยาลัยราชภัฏนครสวรรค์ที่ได้ร่วมกันกับชุมชนในพื้นที่ 2)โครงการกิจกรรมค่ายYoung Entrepreneurs Support(Y.E.S.)Idea Campซึ่งเป็นโครงการสําหรับนักศึกษาที่มีแนวคิดธุรกิจ และพร้อมต่อยอดเป็นผู้ประกอบการ โดยมีการบูรณาการองค์ความรู้ระหว่างคณะเทคโนโลยีการเกษตรและเทคโนโลยีอุตสาหกรรม คณะวิทยาศาสตร์และเทคโนโลยี คณะวิทยาการจัดการ ประสานงานโดยหน่วยบ่มเพาะวิสาหกิจมหาวิทยาลัยราชภัฏนครสวรรค์ 3) นิทรรศการด้านการศึกษาการพัฒนาและผลิตครูด้วยการน้อมนําศาสตร์พระราชาเพื่อการพัฒนาท้องถิ่น 4) นิทรรศการผลงานของนักเรียนและนักศึกษา อาทิ โครงการศาสตร์พระราชา ก่อเกื้อการพัฒนาที่ยั่งยืน ณ ศูนย์ศึกษาการพัฒนาภูพาน จังหวัดสกลนคร
ทั้งนี้ นายกรัฐมนตรีได้สอบถามข้อมูลต่าง ๆ ที่เกี่ยวกับนิทรรศการด้วยความสนใจ พร้อมกับได้พูดคุยกับเด็กหญิงกชพร สิงห์ดา นักเรียนยุวทูตความดีจังหวัดนครสวรรค์ ที่ได้รับการคัดเลือกจากมูลนิธิยุวทูตความดี กระทรวงการต่างประเทศ ให้เป็นตัวแทนประเทศไทยไปเปิดโลกทัศน์และเผยแพร่วัฒนธรรมไทยที่สาธารณรัฐประชาชนจีน ในเดือนพฤศจิกายน 2561 รวมทั้ง ได้ชมผลงานของนายสมโภชณ์วันทัศน์ ที่ได้นําเครื่องตัดหญ้าทั่วไปมาดัดแปลงเป็นเครื่องดํานาขนาดเล็ก โดยนายกรัฐมนตรีได้ซื้อผลงานชิ้นนี้ จํานวนมูลค่า 15,000 บาท เพื่อนําไปเป็นทุนการศึกษาในการพัฒนาต่อยอดให้กับเด็กและเยาวชนนําไปขับเคลื่อนต่อไปซึ่งนายกรัฐมนตรีได้ส่งมอบเครื่องดํานาขนาดเล็กดังกล่าวให้กระทรวงมหาดไทยนําไปทดลองใช้ด้วย
โอกาสนี้ นายกรัฐมนตรีได้กล่าวขอบคุณและขอให้มีการพัฒนาต่อยอดองค์ความรู้ รวมถึงงานวิจัยต่าง ๆ เพื่อการพัฒนาคุณภาพ เพิ่มมูลค่าสินค้า กระจายรายได้สู่ประชาชน และส่งเสริมเศรษฐกิจชุมชนให้เป็นแหล่งกระจายรายได้ของคนในพื้นที่ รวมทั้งขอให้มีการพัฒนาการศึกษาและพัฒนาครู ให้ครูฝึกทักษะกระบวนการคิด และนําภูมิปัญญาท้องถิ่นหรือเครือข่ายชุมชน ปราชญ์ชาวบ้านของท้องถิ่นแบบมีส่วนร่วมมาประยุกต์ใช้ เพื่อนําภูมิปัญญาท้องถิ่นของชุมชนมาสืบทอดให้นักเรียนตามความเหมาะสมและนําไปปฏิรูปพัฒนาศักยภาพท้องถิ่นต่อไป
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​สาธิตเผย กลุ่มคนไทยกลับบ้านที่เข้าเกณฑ์สอบสวนโรค 5 ราย แพทย์อนุญาตให้กลับอาคารรับรอง ฐานทัพเรือสัตหีบ [กระทรวงสาธารณสุข]
วันเสาร์ที่ 14 มีนาคม 2563
​สาธิตเผย กลุ่มคนไทยกลับบ้านที่เข้าเกณฑ์สอบสวนโรค 5 ราย แพทย์อนุญาตให้กลับอาคารรับรอง ฐานทัพเรือสัตหีบ [กระทรวงสาธารณสุข]
รัฐมนตรีช่วยว่าการกระทรวงสาธารณสุข เยี่ยมคนไทยกลับบ้านที่อาคารรับรองฐานทัพเรือสัตหีบ และเผยอาการผู้ป่วยยืนยันติดเชื้อไวรัสโคโรนาสายพันธุ์ใหม่ 2019 ที่โรงพยาบาลชลบุรี อาการทั่วไปปกติ แพทย์ผู้เชี่ยวชาญดูแลใกล้ชิด ด้านผู้ที่เข้าเกณฑ์สอบสวนโรค 5 ราย ไม่ม
รัฐมนตรีช่วยว่าการกระทรวงสาธารณสุข เยี่ยมคนไทยกลับบ้านที่อาคารรับรองฐานทัพเรือสัตหีบ และเผยอาการผู้ป่วยยืนยันติดเชื้อไวรัสโคโรนาสายพันธุ์ใหม่ 2019 ที่โรงพยาบาลชลบุรี อาการทั่วไปปกติ แพทย์ผู้เชี่ยวชาญดูแลใกล้ชิด ด้านผู้ที่เข้าเกณฑ์สอบสวนโรค 5 ราย ไม่มีไข้ แพทย์อนุญาตให้ออกจากโรงพยาบาล พร้อมเฝ้าระวังต่อเนื่องที่อาคารรับรอง และมอบอุปกรณ์กีฬา เพื่อออกกําลังกายผ่อนคลาย ลดกังวลให้กลุ่มคนไทยกลับบ้าน
วันนี้ (9 กุมภาพันธ์ 2563) ที่สโมสรโรงพยาบาลอาภากรเกียรติวงศ์ จ.ชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย พล.ร.ท.ประชาชาติ ศิริสวัสดิ์ โฆษกกองทัพเรือ พล.ร.ต.เกิดศักดิ์ วีระโยธิน และนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์ความคืบหน้าคนไทยที่กลับจากอู่ฮั่น ว่า เมื่อค่ําวานนี้ (8 กุมภาพันธ์ 2563) ผู้ป่วยยืนยันติดเชื้อไวรัสโคโรนาสายพันธุ์ใหม่ 2019 ในกลุ่มคนไทยกลับบ้าน จํานวน 1 ราย นอนพักในห้องแยกในโรงพยาบาลชลบุรี อาการทั่วไปปกติ ส่วนอีก 5 ราย ที่เข้าเกณฑ์ตามนิยามในโรงพยาบาลสมเด็จพระนางเจ้าสิริกิติ์และโรงพยาบาลสัตหีบ กม. 10 อาการปกติ ไม่มีไข้ รับประทานอาหารได้ ผลตรวจทางห้องปฏิบัติการไม่พบเชื้อ แพทย์เตรียมส่งเฝ้าระวังต่อเนื่องที่เรือนรับรองหลังใหม่ ส่วนอีก 132 คน ในอาคารรับรองฐานทัพเรือทั้งหมด อาการปกติ ไม่มีไข้ รับประทานอาหารได้
ทั้งนี้ กระทรวงสาธารณสุข ยังคงดูแลด้านสภาพจิตใจอย่างต่อเนื่อง ซึ่งสภาพจิตใจของผู้อยู่ในอาคารเรือนรับรองปกติดี และเตรียมจัดบริการด้านสันทนาการ โดยจะมอบอุปกรณ์กีฬา อาทิ ชุดอุปกรณ์แบดมินตัน เพื่อผ่อนคลายลดความกังวล และเตรียมการสํารวจเส้นทางและจุดหมายปลายทางที่จะกลับบ้าน ซึ่งจะปล่อยตัวกลับบ้านหลังครบกําหนด โดยกระทรวงสาธารณสุขร่วมกับฐานทัพเรือในการจัดบริการรถรับ-ส่ง ให้ถึงจุดหมายตามความต้องการของคนไทยกลับบ้านอย่างปลอดภัยที่สุด
“ในวันนี้ได้มอบอุปกรณ์กีฬา เพื่อให้คนไทยที่อยู่ในเรือนรับรองได้ผ่อนคลาย ลดความกังวล และที่สําคัญได้ออกกําลังกาย เพื่อสร้างเสริมสุขภาพให้ร่างกายแข็งแรง” ดร.สาธิตกล่าว
********************9 กุมภาพันธ์ 2563
รัฐบาลไทย-ข่าวทำเนียบรัฐบาล-กรมทางหลวงชนบททดลองปูผิวจราจรแบบพอรัสแอสฟัลต์บนถนนราชพฤกษ์ เพิ่มความปลอดภัย ลดการลื่นไถล และระบายน้ำได้ดี
วันศุกร์ที่ 22 กันยายน 2560
กรมทางหลวงชนบททดลองปูผิวจราจรแบบพอรัสแอสฟัลต์บนถนนราชพฤกษ์ เพิ่มความปลอดภัย ลดการลื่นไถล และระบายน้ําได้ดี
กรมทางหลวงชนบท (ทช.) กระทรวงคมนาคม ทดลองบูรณะถนนเป็นผิวจราจรแบบพอรัสแอสฟัลต์  ซึ่งเป็นวัสดุผสมที่ได้จากการผสมร้อนระหว่างมวลรวมกับแอสฟัลต์ซีเมนต์สําหรับพอรัสแอสฟัลต์คอนกรีต เพิ่มประสิทธิภาพสายทาง ลดการสะท้อนของแสงไฟ ลดเสียงรบกวน และสามารถระบายน้ําได้ดี
นายพิศักดิ์ จิตวิริยะวศิน อธิบดีกรมทางหลวงชนบท กล่าวว่า ทช. ได้ดําเนินการทดลองบูรณะถนนเป็นผิวจราจรแบบพอรัสแอสฟัลต์ (Porous Asphalt) ซึ่งเป็นวัสดุผสมที่ได้จากการผสมร้อนระหว่างมวลรวมกับแอสฟัลต์ซีเมนต์สําหรับพอรัสแอสฟัลต์คอนกรีต โดยควบคุมอัตราส่วนและอุณหภูมิตามที่กําหนด ซึ่งผลการประเมินจากการทดลองใช้ในการบูรณะทางหลวงชนบทสาย นบ.3021 ถนนราชพฤกษ์ อําเภอเมือง อําเภอบางกรวย จังหวัดนนทบุรี ระยะทาง 2.280 กิโลเมตร มีความหนา 5 เซนติเมตร งบประมาณ 32.980 ล้านบาท พบว่า ผิวจราจรแบบพอรัสแอสฟัลต์มีลักษณะผิวหน้าหยาบ มีความพรุนสูง สามารถระบายน้ําได้ดี น้ําไม่ขังทั้งขณะฝนตกและหลังฝนตก ช่วยเพิ่มสมรรถนะการขับขี่ รถไม่ลื่นไถล ลดการสะท้อนของแสงไฟ ช่วยลดเสียงรบกวน และดูดซับเสียงได้ดี ซึ่ง ทช. จะดําเนินการประเมินผลหลังเปิดใช้งานถนนสายดังกล่าวเป็นระยะต่อไป
ทั้งนี้ ปี 2561 ทช. จะดําเนินการทดลองใช้ถนนที่ปูผิวจราจรแบบพอรัสแอสฟัลต์ในการบูรณะถนนทางหลวงชนบทสาย นบ.1020 (ถนนนครอินทร์) อําเภอเมือง อําเภอบางกรวย จังหวัดนนทบุรี และจะนําผลการทดลองเผยแพร่ประชาสัมพันธ์ให้ได้รับทราบ ทั้งนี้ หากผลการทดลองอยู่ในระดับดีมาก ทช. จะได้พิจารณานําไปใช้ในการบูรณะถนนทางหลวงชนบทในสายทางอื่น ๆ ต่อไป
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองการาจี เยี่ยมเยียนนักศึกษาไทยในเมืองการาจี พร้อมมอบถุงยังชีพเพื่อบรรเทาความเดือดร้อนจากวิกฤต COVID-19 [กระทรวงการต่างประเทศ]
วันอาทิตย์ที่ 10 พฤษภาคม 2563
สถานกงสุลใหญ่ ณ เมืองการาจี เยี่ยมเยียนนักศึกษาไทยในเมืองการาจี พร้อมมอบถุงยังชีพเพื่อบรรเทาความเดือดร้อนจากวิกฤต COVID-19 [กระทรวงการต่างประเทศ]
สถานกงสุลใหญ่ ณ เมืองการาจี เยี่ยมเยียนนักศึกษาไทยในเมืองการาจี พร้อมมอบถุงยังชีพเพื่อบรรเทาความเดือดร้อนจากวิกฤต COVID-19
เมื่อวันที่ 8 พฤษภาคม 2563 กงสุลใหญ่ ณ เมืองการาจี พร้อมด้วยข้าราชการสถานกงสุลใหญ่ ได้ไปเยี่ยมนักศึกษาไทย ในเมืองการาจี เพื่อติดตามความเป็นอยู่ของนักศึกษาไทย พร้อมมอบถุงยังชีพ เพื่อบรรเทาความเดือดร้อนจากวิกฤต COVID-19 การมอบถุงยังชีพครั้งนี้ เป็นการมอบครั้งที่ 4 ตั้งแต่ประกาศ lockdown เมืองการาจี โดยครั้งแรก มอบเมื่อวันที่ 28 มีนาคม 2563 ครั้งที่ 2 เมื่อวันที่ 3 เมษายน 2563 และครั้งที่ 3 เมื่อวันที่ 17 เมษายน 2563
รัฐบาลไทย-ข่าวทำเนียบรัฐบาล-​คกก.นโยบายเครื่องดื่มแอลกอฮอล์แห่งชาติ เห็นชอบใช้ 5 มาตรการเฝ้าระวังและบังคับใช้กฎหมายปลอดเหล้า ช่วงสงกรานต์อย่างเคร่งครัด
วันศุกร์ที่ 17 มีนาคม 2560
​คกก.นโยบายเครื่องดื่มแอลกอฮอล์แห่งชาติ เห็นชอบใช้ 5 มาตรการเฝ้าระวังและบังคับใช้กฎหมายปลอดเหล้า ช่วงสงกรานต์อย่างเคร่งครัด
คณะกรรมการนโยบายเครื่องดื่มแอลกอฮอล์แห่งชาติ เห็นชอบ 5 มาตรการเฝ้าระวังและบังคับใช้กฎหมายปลอดเหล้า ช่วงเทศกาลสงกรานต์ ปี 2560 อย่างเคร่งครัด พร้อมตั้งศูนย์รับเรื่องร้องเรียนบุหรี่และสุรา หากพบทําผิดแจ้งเรื่องได้ที่สายด่วน 1422
วันนี้ (17 มีนาคม 2560) ที่ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี พร้อมด้วย ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์โสภณ เมฆธน ปลัดกระทรวงสาธารณสุข ร่วมประชุมคณะกรรมการนโยบายเครื่องดื่มแอลกอฮอล์แห่งชาติครั้งที่ 1/2560
ศ.คลินิก เกียรติคุณ นายแพทย์ปิยะสกล กล่าวว่า การประชุมในวันนี้ ที่ประชุมเห็นชอบกับเรื่องสําคัญที่ต้องเร่งดําเนินการ คือ มาตรการเฝ้าระวังและบังคับใช้กฎหมายเพื่อลดอุบัติเหตุในช่วงเทศกาลสงกรานต์ ปี 2560 เนื่องจากช่วงเทศกาลสงกรานต์ปี 2555 – 2559 พบผู้บาดเจ็บและเสียชีวิตจากการจราจรทางถนน 137,385 คน ในจํานวนนี้เป็นผู้ที่ดื่มเครื่องดื่มแอลกอฮอล์ 44,590 คน คิดเป็นร้อยละ 32.5 ซึ่งการบาดเจ็บและเสียชีวิตสูงสุดในวันที่ 13 เมษายน และเป็นกลุ่มเยาวชนอายุ 15 – 19 ปีสูงสุด
ดังนั้น ในปีนี้กระทรวงสาธารณสุขได้ร่วมมือกับทุกหน่วยงานภาครัฐ กําหนด 5 มาตรการเฝ้าระวังและบังคับใช้กฎหมายปลอดเหล้า ช่วงสงกรานต์อย่างเคร่งครัด ได้แก่ 1.ห้ามดื่มบนทางในขณะขับขี่หรือโดยสาร 2.ห้ามขายให้บุคคลอายุต่ํากว่า 20 ปีบริบูรณ์ 3.ห้ามขายนอกเวลาที่กฎหมายกําหนด 4.มุ่งเน้นเฝ้าระวัง ตรวจเตือน ประชาสัมพันธ์กฎหมายเน้นจังหวัดเสี่ยงต่อการเกิดอุบัติเหตุ พร้อมตั้งศูนย์รับเรื่องร้องเรียนบุหรี่และสุรา หากพบทําผิดแจ้งเรื่องได้ที่สายด่วน 1422 หรือ 02-590-3342 และ 5.เฝ้าระวังรายงานผลการบาดเจ็บและเสียชีวิตจากพิษภัยแอลกอฮอล์
นอกจากนี้ ที่ประชุมยังเห็นชอบกับแผนปฏิบัติการตามยุทธศาสตร์นโยบายแอลกอฮอล์ระดับชาติ พ.ศ. 2560 – 2563 และกลไกการขับเคลื่อน ติดตามประเมินผลการควบคุมเครื่องดื่มแอลกอฮอล์ของหน่วยงานที่เกี่ยวข้องนําไปดําเนินการต่อไปอย่างเข้มแข็ง เพื่อควบคุมและลดปริมาณการบริโภคแอลกอฮอล์ของสังคม ป้องกันนักดื่มหน้าใหม่ ลดความเสี่ยงที่เกิดจากการบริโภค เช่น อุบัติเหตุ และป้องกันความรุนแรงที่เกิดจากการบริโภค
ทั้งนี้ ที่ประชุมยังเห็นชอบกับชุดข้อแนะนําสําหรับผู้ไม่สมควรดื่มสุรา ได้แก่ เด็กและเยาวชนอายุต่ํากว่า 20 ปี หญิงตั้งครรภ์ หญิงเลี้ยงลูกด้วยนมแม่ ผู้ที่ขับขี่ยานพาหนะ ผู้ที่ทํางานกับเครื่องจักรกลหรือเสี่ยงต่ออุบัติเหตุ ผู้ที่มีโรคประจําตัวและประชาชนทุกเพศทุกวัย
************************* 17 มีนาคม 2560
รัฐบาลไทย-ข่าวทำเนียบรัฐบาล-สธ. ร่วมกับจิตอาสาพระราชทาน Big Cleaning หมู่บ้านมอร์แกน
วันพฤหัสบดีที่ 14 กุมภาพันธ์ 2562
สธ. ร่วมกับจิตอาสาพระราชทาน Big Cleaning หมู่บ้านมอร์แกน
สํานักงานสาธารณสุขจังหวัดพังงา นําทีมสหวิชาชีพร่วมกับจิตอาสาพระราชทาน Big Cleaning หมู่บ้านมอร์แกน ฟื้นฟูสภาพสิ่งแวดล้อม กําจัดขยะ ปรับปรุงห้องน้ํา-ห้องส้วม หลังประสบเหตุไฟไหม้ พร้อมเปิดโรงพยาบาลสนามดูแลประชาชนและนักท่องเที่ยวต่อเนื่อง
สํานักงานสาธารณสุขจังหวัดพังงา นําทีมสหวิชาชีพร่วมกับจิตอาสาพระราชทาน Big Cleaning หมู่บ้านมอร์แกน ฟื้นฟูสภาพสิ่งแวดล้อม กําจัดขยะ ปรับปรุงห้องน้ํา-ห้องส้วม หลังประสบเหตุไฟไหม้ พร้อมเปิดโรงพยาบาลสนามดูแลประชาชนและนักท่องเที่ยวต่อเนื่อง
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้รับรายงานจากนายแพทย์นเรศฤทธิ์ ขัดธะสีมา นายแพทย์สาธารณสุขจังหวัดพังงา ในการช่วยเหลือฟื้นฟูหมู่บ้านมอร์แกน ที่ประสบเหตุไฟไหม้ เมื่อวันที่ 3 กุมภาพันธ์ 2562 ว่า ได้เปิดศูนย์ปฏิบัติการภาวะฉุกเฉินด้านการแพทย์และสาธารณสุข (EOC) ในทันที ที่ อ.คุระบุรี จ.พังงา พร้อมส่งทีมสหวิชาชีพลงพื้นที่ให้การดูแลทั้งสุขภาพกาย สุขภาพจิต ล่าสุดได้ร่วมกับจิตอาสาพระราชทาน ดําเนินการฟื้นฟูสภาพสิ่งแวดล้อม โดย Big Cleaning Day หมู่บ้านมอร์แกน เมื่อวันที่13 กุมภาพันธ์ ที่ผ่านมา ปรับปรุงห้องน้ํา ห้องส้วมที่ได้รับความเสียหาย จนกลับมาใช้งานได้ดี เก็บและแยกขยะ จัดระบบการจัดเก็บน้ําดื่ม สํารวจลูกน้ํายุงลาย ฉีดพ่นสารเคมี กําจัดยุง แมลงวัน เพื่อป้องกันโรคติดต่อนําโดยแมลง ยังไม่พบโรคระบาด
นายแพทย์สุขุม กล่าวต่อว่า ได้สั่งการให้สํานักงานสาธารณสุขจังหวัดพังงาเปิดโรงพยาบาลสนามเพื่อดูแลประชาชนและนักท่องเที่ยวในพื้นที่อย่างต่อเนื่อง บริการรักษาพยาบาลเยียวยาด้านจิตใจ ทันตกรรม ส่งเสริมสุขภาพ มีผู้เข้ารับบริการเกือบ 200 คน ส่วนใหญ่ป่วยด้วยโรคระบบทางเดินหายใจ ปวดเมื่อยร่างกาย มีบาดแผลด้านสุขภาพจิต มีทีมช่วยเหลือเยียวยาจิตใจผู้ประสบภาวะวิกฤติ (MCATT) โดยต้องดูแลต่อเนื่อง 12 คน ทุกคนเข้าสู่ภาวะปกติ หลังเหตุการณ์ผ่านไป 7 วัน ด้านการส่งเสริมสุขภาพ ได้คัดกรองภาวะซีดในนักเรียนและแรงงาน พร้อมจ่ายยารักษาอาการซีด ฟื้นฟูทักษะการทําคลอดให้กับผดุงครรภ์โบราณ และการฝึกนวดกดจุดเพื่อรักษา
โดยนักการแพทย์แผนไทย
นอกจากนี้ ยังได้ส่งต่อผู้ป่วย 2 คน เป็นชาวมอร์แกนเนื่องจากมีอาการไข้หายใจหอบ จากภาวะหัวใจล้มเหลว และนักท่องเที่ยวชาวต่างชาติที่มีอาการเจ็บหน้าอก โดยเรือเร็วพยาบาลซึ่งจัดเตรียมไว้ จํานวน 3 ลําพร้อมส่งผู้ป่วยตลอด 24 ชั่วโมง ขณะนี้ ผู้ป่วยทั้ง 2 คน อาการปลอดภัยดี
******************************************* 14 กุมภาพันธ์ 2562